II BOB. Umumiy o‘rta ta’lim muassasalarida ma’naviy-ma’rifiy ishlar samaradorligini oshirish va uning asosiy yo’nalishlari

|
II BOB. Umumiy o‘rta ta’lim muassasalarida ma’naviy-ma’rifiy ishlar samaradorligini oshirish va uning asosiy yo’nalishlari
|
bet | 4/6 | Sana | 18.05.2024 | Hajmi | 53,17 Kb. | | #242868 |
Bog'liq KURS ISHI 473II BOB. Umumiy o‘rta ta’lim muassasalarida ma’naviy-ma’rifiy ishlar samaradorligini oshirish va uning asosiy yo’nalishlari.
2.1.Maktablarda ma’naviy-ma’rifiy ishlar samaradorligini oshirish.
O‘zbekiston maktablarida ma’naviy-ma’rifiy ishlarni baholash maqsadida 1 sentabrdan «Namunali maktab» reytingi joriy qilinadi. Uning natijalari asosida maktablar «yashil», «sariq» va «qizil» toifalarga ajratiladi. Agar maktab «qizil» toifaga tushib qolsa, davlat organlari u yerda uchrashuv, motivatsion suhbat va master-klasslar, «Vatanparvarlik» darslari va poligonlarda ikki kunlik harbiy-dala mashg‘ulotlari, qolaversa, «Vatanga xizmat — oliy fazilat» mavzularida davra suhbatlarini o‘tkazadi.13
1 sentabrdan O‘zbekistonning barcha maktablarida tuman va shaharlar kesimida «Namunali maktab» reytingi joriy etiladi. Bu prezidentning «Xalq ta’limini rivojlantirishga oid qo‘shimcha chora-tadbirlar to‘g‘risida»gi qarorida aks ettirilgan.
Reyting «umumiy o‘rta ta’lim muassasalarida ma’naviy-ma’rifiy ishlar samaradorligini oshirish va bu borada maktab direktori, ota-onalar
va mahalla raislari mas’uliyatini kuchaytirish maqsadida» joriy etilmoqda.
Hujjat bilan quyidagilar belgilangan:
reyting doirasida har o‘quv yili yakunida umumiy o‘rta ta’lim muassasalarida olib borilayotgan ma’naviy-ma’rifiy ishlar holati Xalq ta’limi vazirligi tomonidan tasdiqlangan mezonlar bo‘yicha baholab boriladi;
umumiy o‘rta ta’lim muassasalarida olib borilayotgan ma’naviy-ma’rifiy ishlar holatini baholash va reytingni yuritish uchun tuman (shahar) xalq ta’limi bo‘limlari boshliqlari rahbarligida maxsus komissiyalar tuziladi;
umumiy o‘rta ta’lim muassasalari reyting ko‘rsatkichlari asosida «yashil», «sariq» va «qizil» toifalarga ajratiladi;reyting ko‘rsatkichlari asosida «qizil» toifaga kiritilgan umumiy o‘rta ta’lim muassasalarida ma’naviy-ma’rifiy ishlar samaradorligini oshirish bo‘yicha zarur choralar ko‘riladi.
Xalq ta’limi vazirligi, IIV, Mudofaa vazirligi, Milliy gvardiya, Yoshlar ishlari agentligi, Respublika Ma’naviyat va ma’rifat markazi va boshqa mutasaddi tashkilotlar 1 sentabrdan reyting ko‘rsatkichlari asosida «qizil» toifaga kiritilgan umumiy o‘rta ta’lim muassasalarida quyidagilarni o‘tkazishi kerak:
ziyoli va nuroniylar, ilg‘or tadbirkorlar, klaster va sanoat korxonalari rahbarlari, mashhur san’atkor, sportchi va aktyorlar, taniqli blogerlarni jalb qilgan holda maktub o‘quvchilari bilan uchrashuvlar, motivatsion suhbatlar va mahorat darslarini tashkil etadi;
maktab o‘quvchilari uchun «Vatanparvarlik» darslarini va poligonlarda 2 kunlik harbiy dala mashg‘ulotlarini o‘tkazish hamda ularni chavandozlar maktablariga jalb qilish choralarini ko‘rsin, harbiy qism ofitserlari, serjantlari va Qurolli Kuchlar faxriylari ishtirokida «Vatan tinchligiga barchamiz mas’ul!», «Vatan ozodligi — baxt garovi!», «Vatanga xizmat — oliy fazilat» mavzularida davra suhbatlarini tashkil qiladi;
o‘quvchilarning me’moriy va tarixiy obidalar, madaniyat muassasalari hamda muhofaza etiladigan tabiiy hududlarga tashrifini uyushtirsin;
o‘quvchilarning qiziqishlari, talab va istaklaridan kelib chiqib sport musobaqalari, konsert tomoshalari va san’at asarlari ko‘rgazmalarini o‘tkazadi;
buyuk ajdodlarimizning ilmiy va madaniy merosi, ularning ibratli hayot yo‘li hamda jahon sivilizatsiyasini rivojlantirishga qo‘shgan hissalariga oid targ‘ibot ishlarini olib borsin, ulug‘ allomalarning tug‘ilgan sanalariga bag‘ishlangan ilmiy haftaliklar, seminar va anjumanlar tashkil etadi;
hayotiy misollar asosida ota-onalarning farzandlar tarbiyasidagi o‘rni, majburiyati va mas’uliyati haqida tushuntirish ishlarini olib borsin, ularni qiziqtirgan va xavotirga solayotgan masalalar bo‘yicha ochiq muloqotlar hamda o‘quv-seminarlarni tashkil etadi.14
Bundan tashqari, har chorakda namunali o‘quvchilarning ota-onalariga «minnatdorchilik xati»ni topshirish va sovg‘alar taqdim etish, ularni boshqacha tarzda rag‘batlantirish va faoliyatini OAVda keng yoritish amaliyoti yo‘lga qo‘yiladi. Bugungi kunda O‘zbekiston xalqi yangi demokratik jamiyat qurmoqda, uni rivojlantirishda ma’naviyat muhim jihatlardan biri hisoblanadi. mamlakatimiz oldida turgan ijtimoiy-siyosiy va madaniy-ma’rifiy vazifalarni hal etishda ta’lim, ma’naviyatni tarbiyalash va rivojlantirish muammolariga alohida e’tibor beriladi.
Ta’kidlash kerakki, mustaqillik yillarida o‘zbek xalqining ma’naviy va tarixiy qadriyatlari, buyuk ajdodlar merosi haqiqatan ham jahon merosiga aylanib bormoqda. O‘zbek davlatining asl tarixini tiklash, milliy urf-odatlar, milliy madaniyatni tiklash, milliy tillarni rivojlantirish-bularning barchasi mustaqil Vatanimiz xalqlarining yangi ma’naviy hayotidir. Ma’naviy qayta tug‘ilish masalasi davlat siyosatimizning muhim ustuvor yo‘nalishlaridan biriga aylandi. o‘zbek xalqi tarixida birinchi marta nazariy g‘oyalar va mafkuralar ishlab chiqildi.
O‘zbekistonning mustaqil rivojlanishi yillarida odamlarning tafakkuri va dunyoqarashi o‘zgardi. Demokratik qadriyatlarni mustahkamlash, iqtisodiy va siyosiy hayotni liberallashtirish va jamiyatni yangilashda o‘z nuqtai nazarini ko‘radigan yangi avlod hayotga shakllanmoqda.
Samarqand Davlat tibbiyot universitetida talabalar o‘rtasida milliy mafkuraning yorqin tafakkurini shakllantirish va rivojlantirishda milliy o‘zlikni anglashni tiklash uchun universitet rahbariyati, shuningdek professor-o‘qituvchilar va murabbiylar faoliyat olib bormoqda.
Bugungi kundagi asosiy vazifa yosh avlodimizning bilim bilan boyitilishini ta’minlash, ularni ruhiy yuksaltirish, o‘zlariga bo‘lgan ishonchni, hayotlarini yaxshi tomonga o‘zgartirish qobiliyatiga ega bo‘lishida ko‘maklashishdan iborat.15
1996 yil 9 sentyabrda O‘zbekiston Respublikasi Prezidentining PF 1559-sonli "Ma’naviyat va ma’rifat jamoat markazi faoliyati samaradorligini yanada oshirish to‘g‘risida" gi qarori qabul qilindi. Farmonning ijrosini ta’minlash maqsadida, shuningdek, O‘zbekiston Respublikasi Prezidentining 2017 yil 20 apreldagi "Oliy ta’lim tizimini yanada rivojlantirish chora-tadbirlari to‘g‘risida" 2209-sonli qarori va O‘zbekiston Respublikasi Oliy va o‘rta maxsus ta’lim vazirligining 1996 yil 16 sentyabrdagi 221-sonli buyrug‘i bilan universitetda ma’naviyat va ma’rifat bo‘limi tashkil etilgan.
Universitet ma’naviy-ma’rifiy sohasini shakllantirishda qator yillar davomida «Ma’naviyat va ma’rifat» markazi rahbari zimmasiga katta mas’uliyat yuklangan. Markaz tashkil etilgan davr ichida 1992-1996 yillar dotsent X.Shodmonov, 1996-1999 yillar dotsent Yu.M.Halimbetov, 1999-2003 yillar professor Q.A.Asqarovlar faoliyat ko‘rsatgan.
2003 yildan hozirga qadar S.G‘.Halimov bo‘lim boshlig‘i sifatida ishlab kelmoqda16.
O‘zbekiston Respublikasi Prezidenti Sh.Mirziyoyevning 2019 yil 3 maydagi “Ma’naviy-ma’rifiy ishlar samaradorligini oshirish bo‘yicha qo‘shimcha chora-tadbirlar to‘g‘risida”gi pq-4307-sonli qarori hamda Oliy va o‘rta maxsus ta’li m vazirligining tegishli buyrug‘i asosida ma’naviyat va ma’rifat bo‘limi ”Yoshlar bilan ishlash, ma’naviyat va ma’rifat bo‘limi” sifatida faoliyat ko‘rsatmoqda.
Bo‘lim prorektor rahbarligida ishlaydi. Bo‘limning kadrlar tarkibi bo‘lim boshlig‘i, uslubchilar va psixologdan iborat. Har bir o‘quv yilining boshida o‘quv yili uchun ish rejasini tuzadi va tasdiqlaydi, amalga oshirilgan ishlar va tadbirlar to‘g‘risida qo‘shimcha ma’ruzani ilmiy kengash va yuqori tashkilotlarga taqdim etadi.17
Universitetdagi o‘quv jarayonlarini yanada takomillashtirish va samaradorligini oshirish maqsadida bo‘limning asosiy vazifalari ma’naviy-ma’rifiy tizimga rahbarlik qilish, ushbu sohada olib borilayotgan ishlarni takomillashtirish, ilg‘or tajribadan foydalangan holda zarur ilmiy va uslubiy adabiyotlar nashrlarini tayyorlashdan iborat, barcha sohalarda ishlaydigan xodimlarni o‘qitish, turli to‘garaklar va sport va jamoat klublari, uchrashuvlar tashkil etish, talabalarga umuminsoniy qadriyatlar, tarixiy urf-odatlarga hurmat, Vatanga muhabbat, mustaqillik g‘oyalariga sodiqlik, ma’naviy sohadagi yo’tuqlar, yangi talablarga javob beradigan yuqori malakali etuk mo’taxassislar tayyorlash. Ma’naviy va jismoniy barkamol, o‘z vataniga sadoqatli yoshlarni tarbiyalashdan iborat. Iqtidorli talabalar bilan ma’naviy-ma’rifiy tadbirlarni o‘tkazib borish.18
|
|
Bosh sahifa
Aloqalar
Bosh sahifa
II BOB. Umumiy o‘rta ta’lim muassasalarida ma’naviy-ma’rifiy ishlar samaradorligini oshirish va uning asosiy yo’nalishlari
|